EkBass/fiwiki-20250220-pages-articles huggingface dataset:
Saramo

Saramo on kylä Nurmeksen kaupungin pohjoisosassa, vajaat 25 kilometriä Nurmeksen keskustasta. Kylässä on vajaat sata taloutta ja asukkaita noin 120. Kylän läpi virtaa Saramojoki. Monimuotoinen Saramojoki muodostaa yhdessä alueen vaarojen kanssa perinteisen pohjoiskarjalaisen kylämaiseman. Vuonna 2020 uutisoitiin päätöksestä pyrkiä kunnostamaan Saramojoki seuraavien vuosien aikana virtaavan veden kaloille, kuten Vuoksen vesistöalueen erittäin uhanalaiselle järvitaimenelle sekä harjukselle sopivaksi. Esimerkiksi Louhikosken voimalaitos puretaan, ja kaloille luodaan lisääntymiskarikoita. Saramojoella on myös melontareitti (I–III kategorian osuuksia, lisäksi ohitettava Louhikoski (IV–V). Nelisen kilometriä Saramon kyläkeskuksesta jokivartta ylöspäin sijaitsee Leipikosken laavu. Lisäksi luontokohteisiin kuuluu Suojärven lintujärvi lintutorneineen ja laavuineen. Pohjois-Karjalan moottorikelkkareitteihin kuuluu Saramolta Kuhmoon johtava reitti. Saramon seudulla on ollut 60 kilometriä pitkä, Mujejärven ja Peurajärven retkeilykalastusalueen kautta kulkenut Saramon jotos -retkeilyreitti. Reittiä ei kuitenkaan enää ylläpidetä, joten sen kunto on heikentynyt. Kylällä toimii Saramon kylätoimikunta. Kylällä on rakennettu esimerkiksi kota kylätoiminnan käyttöön. Tunnettuihin saramolaisiin ovat kuuluneet talonpoika ja keksijä Petter Viiliäinen (1767–1834), maaherra ja moninkertainen ministeri Esa Timonen (1925–2015) ja kirjailija Matti Pulkkinen (1944–2011). ==Lähteet== ==Aiheesta muualla== * Luokka:Nurmeksen kylät
Saramo (täsmennyssivu)

Saramo voi tarkoittaa seuraavia asioita: * Saramo, kylä Nurmeksessa. * saramo, heimo Tansaniassa. * saramo, vaihtoehtoinen nimi Boliviassa puhuttavalle intiaanien itonaman kielelle. * Saramo eli Saramojoki, joki Nurmeksessa. * Saramojärvet ovat kaksi järveä Nurmeksessa: ** Suuri-Saramo ** Pieni-Saramo Saramo on myös sukunimi. Tunnettu nimen kantaja on: * Jussi Saramo (s. 1979), vasemmistoliittolainen poliitikko ja kansanedustaja
Romanian lippu

Romanian lippu on Romanian kansallistunnus yhdessä vaakunan ja kansallislaulun kanssa. Lipun on Ranskan lipun mukainen trikolori, jossa on vierekkäin sininen, keltainen ja punainen pystypalkki. Palkkien sanotaan kuvastavan kolmea Romanian aluetta; Valakiaa, Transilvaniaa ja Moldaviaa.Suuri lippukirja, s.164 Maramureș ei ole raitana edustettuna, sillä sen katsotaan usein kuuluvan itäiseen Transilvaniaan. Yleensä Romanian lipussa on ollut keskellä maan kulloinenkin vaakuna, mutta vuonna 1989 kommunistivallan kaatuessa vallankumouksellisilla ei ollutkaan vaakunaa, joten heidän tunnuksenaan olikin reikä lipun keskellä, minkä vaikutuksesta Romanian lipusta tuli vaakunaton.Kimmo Kiljunen: Valtiot ja liput, osio Eurooppa, artikkeli Romania Virallisesti nykyinen vaakunaton lippu otettiin 27. joulukuuta 1989 kommunistivallan kaaduttua.Suuri lippukirja, s.164 Käyttöönotossa lipusta poistettiin Romanian kansantasavallan vaakuna. Romanian lippu muistuttaa suuresti Tšadin lippua, mutta sininen raita on Romanian lipussa hiukan vaaleampi. == Aikaisemmat liput == Kuva:Flag of the United Principalities of Romania (1862–1866).svg|Lippu vuosina 1862–1866 Kuva:Flag of Romania.svg|Romanian kuningaskunnan lippu Kuva:Flag_of_Romania_(1965-1989).svg|Kommunistisen Romanian lippu Kuva:Romania flag 1989 revolution.svg|Romanian vallankumouksen aikana käytetty lippu == Lähteet == * === Viitteet === == Aiheesta muualla == Luokka:Valtioiden liput lippu
De Smet

De Smet [di 'smɛt] on kaupunki Etelä-Dakotan osavaltiossa Yhdysvalloissa. Vuoden väestönlaskennan mukaan kaupungin asukasluku oli 1 164\. De Smet on Kingsburyn piirikunnan keskus. Kaupunki on nimetty 1800-luvulla eläneen jesuiittalähetyssaarnaaja Pierre-Jean DeSmetin mukaan. De Smetissä on syntynyt muun muassa kirjailija Rose Wilder Lane. ==Maantiede== Kaupungin pinta-ala on 3,0 km² (1,158 neliömailia). Kaupungin alueella ei ole vesialueita.United States Census Bureau 2013. Kaupungin postinumero on 57231. ==Demografia== Vuoden 2000 väestönlaskennan mukaan kaupungissa on 1 164 asukasta, 524 taloutta ja 300 perhettä. Asukastiheys on 424 ihmistä/km². Kaupungissa on 582 asuntoa, ja asuntotiheys on 212 asuntoa/km². Asukkaista 98,37 % on valkoihoisia, 0,95 % alkuperäiskansoihin kuuluvia ja 0,09 % aasialaista syntyperää olevia. Kaupungin 524 taloudesta 24,8 % on sellaisia, joissa asuu vähintään yksi alle 18-vuotias. 50 % talouksista on avioparien muodostamia lapsettomia talouksia, 3,2 % yksinhuoltajia, sekä 42,7 % talouksia, joiden jäsenet eivät kuulu samaan perheeseen. 39,3 % talouksista on yhden hengen talouksia, ja talouksista 24,2 % on sellaisia, joissa asuu vähintään yksi yli 65-vuotias. Keskimääräinen ruokakunnan koko on 2,09 henkeä ja keskimääräinen perheen koko on 2,80 henkeä. ===Ikäjakauma=== * 0—18: 20,8 % * 18—24: 6,0 % * 25—44: 21,1 % * 45—64: 20,8 % * 65 tai yli: 31,3 % Kaupungin asukkaiden iän mediaani on 47 vuotta. Jokaista 100:aa naista kohti kaupungissa on 89 miestä. Jokaista 100:aa yli 18-vuotiasta naista kohti on 87 miestä. Kaupungin talouksien vuotuisten tulojen mediaani on 27 760 dollaria. Miesten tulojen mediaani on 24 722 USD, naisten tulojen ollessa 20 417 dollaria. Tulojen keskiarvo kaikkien asukkaiden kesken jaettuna on 15 372 dollaria. Köyhyysrajan alapuolella elää 11,1 % asukkaista ja 7,3 % perheistä. 7,1 % alle 18-vuotiaista ja 18,3 % yli 65-vuotiaista elää köyhyysrajan alapuolella. ==Nähtävyydet== De Smet on Laura Ingalls Wilderin Pieni talo preerialla –kirjoissa esiintyvä Pieni kaupunki preerialla. Hänen vanhempansa Charles ja Caroline Ingalls asuivat De Smetissä vuodesta 1879 aina kuolemaansa saakka. Kaupungin nähtävyyksiin kuuluvat Ingallsien uudisraivaajapalsta sekä rautatien maanmittareiden talo (Surveyors' House), jossa perhe asui yhden talven. == Lähteet == == Aiheesta muualla == Luokka:Etelä-Dakotan kaupungit
Pitkämäki

Pitkämäki () on kaupunginosa Turussa. Se sijaitsee kaupungin keskustasta koilliseen ja kuuluu osittain sekä keskustan, Kuninkojan sekä Naantalintien suuralueeseen. Pitkämäki on ainoa Turun kaupunginosa, jonka osa-alueita kuuluu kolmeen eri suuralueeseen. Pitkämäkeen kuuluvat muun muassa Suikkilan ja Muhkurin asuinalueet. Pitkämäen väkiluku on 2 793 (2007). Asukkaista 13,17 % on alle 15-vuotiaita, ja 23,11 % on yli 65. Äidinkielenään suomea puhuu 93,66 % asukkaista, ruotsia 5,02 % ja muita kieliä 1,32 %. Pitkämäessä sijaitsee ostoskeskus Manhattan. Sitä vastapäätä Naantalin pikatien toisella puolella toimi 1990-luvun alusta 2010-luvun puoleenväliin Turun postikeskus, joka on nyt enimmäkseen muiden logistiikkayritysten käytössä. Pitkänmäen kaakkoiskulmassa, kohdassa missä Naantalin pikatie nykyisin jakautuu radan ali kulkeviksi Koulu- ja Puistokaduksi, toimi 1900-luvulla OTK:n elintarviketeollisuuteen kuulunut kalayritys Kontio & Kontio. Sen tontti on nyt osa VR:n varikkoaluetta. Pitkämäen suurin teollisuuslaitos, vuonna 1874 perustettu Pukkilan kaakelitehdas lopetti toimintansa vuonna 2015, ja alueen ostanut kiinteistöneuvos Heikki Vaiste kaavailee sinne nyt asuntorakentamista. Pukkilan kaakelitehtaan vieressä toimii myös valtakunnallinen pienvarastoja vuokraava yritys Cityvarasto. thumb|250px|Suikkilan lähiön kerrostaloja Göteborginkadun varressa Pitkämäen kaupunginosassa. == Katso myös == * Turun kaupunginosat * Turun kaupunginosat väkiluvun mukaan ==Lähteet== Luokka:Turun kaupunginosat Luokka:Maarian kylät
Merikosken lukio

Merikosken lukio oli yleislukio Oulussa. Lukio toimi Tuirassa samassa rakennuksessa Merikosken yläasteen kanssa. Merikosken lukio siirtyi Oulun kaupungin päätöksellä vuonna 2021 Raksilaan OAMK:n entiseen kampukseen, joka peruskorjattiin 7,847 miljoonalla eurolla.Kaleva, 6.4.2020 == Historiaa == Vielä toisen maailmansodan päätyttyä kaikki Oulun oppikoulut sijaitsivat kaupungin keskustassa. Tuiran yhteiskoulun kannatusyhdistys sai luvan keskikoulun perustamiseen 1947 ja toiminta alkoi saman vuoden syksyllä Raatin saaren entisessä suojeluskuntatalossa (nykyinen Raatin nuorisotalo). Toisena lukuvuonna käyttöön saatiin Aleksanterin kansakoulun rakennus keskustassa. Koulun entinen rakennus valmistui vuonna 1955. Koulu sai luvan laajentua 8-luokkaiseksi vuoden 1957 keväällä, ja samalla koulun nimi muutettiin Tuiran yhteiskouluksi. Ylioppilastutkinto-oikeuden koulu sai tammikuussa 1959 ja ensimmäiset ylioppilaat kirjoittivat keväällä 1960. Toiminta yksityisenä kouluna päättyi 31. heinäkuuta 1974, kun koulu kunnallistettiin. Uudessa koulujärjestelmässä vanhasta keskikouluasteesta tuli Merikosken yläaste ja lukiosta Merikosken lukio. Vuonna 2016 Oulun kaupunginvaltuusto teki päätöksen yhdistää Merikosken ja Pateniemen lukiot ja siirtää lukio-opetus Raksilaan OAMK:n entiseen liiketalouden kampukseen. Kaupunki osti rakennuksen Oulun seudun koulutuskuntayhtymältä ja toteutti siihen tarvittavat peruskorjaukset 2018–2021. Oulun Lyseon lukio toimi tilapäisesti merikosken lukion kanssa samassa rakennuksessa vuoteen 2023 asti. Pateniemen lukio siirtyi Raksilaan elokuussa 2023, jolloin koulut yhdistyivät ja muodostivat Raksilan lukion. == Rehtorit == * Risto Pyysalo 1947–1949 * Kalevi Vihma 1949–1951 * Kalervo Reinikainen 1951–1955 * Sanni Karjalainen 1955–1974 * Juhani Aarni 1975–1989 * Voitto Juutinen 1989–2003 * Simo Leinonen 2003–2016 * Irina Anttila 2016–2023 == Kuuluisia oppilaita == *Mikko Alatalo, muusikko ja kansanedustaja – yo 1970 *Rauno Alatalo, biologi ja professori – yo 1971 *Niina Hakalahti, kirjailija – yo 1985 *Tapio Junno, kuvanveistäjä *Reima Kampman, psykiatri – yo 1963 *Sirkka-Liisa Kivelä (o.s. Rusila), yleislääketieteen professori – yo 1965 *Risto Lauriala, pianisti – yo 1968 *Pupu Lihavisto (oik. Samuli Kerola o.s. Miettunen), muusikko, säveltäjä *Mauno Nissinen, telinevoimistelija – yo 1967 *Kirsti Otsamo, näyttelijä *Rosa-Maria Ryyti, Miss Suomi -neito *Kauko Röyhkä (oik. Jukka-Pekka Välimaa), muusikko, kirjailija – yo 1978 * Seppo Saarela, Kauko Röyhkä & Narttu -yhtyeen kitaristi * Eeva-Leena Tiainen (o.s. Rautio), Jane-yhtyeen laulaja *Tytti Tuppurainen, kansanedustaja – yo 1994 *Hannu Väisänen, kuvataiteilija ja kirjailija == Lähteet == ==Aiheesta muualla== * Uutinen Merikosken lukion muutosta v. 2021 Luokka:Oulun lukiot Luokka:Tuira Luokka:Entiset suomalaiset oppilaitokset
Irma Rosnell

Irma Maria Rosnell (20. helmikuuta 1927 Pori − 19. helmikuuta 2022 Pori) oli suomalainen poliitikko, joka toimi SKDL:n ja Devan kansanedustajana vuosina 1954–1987. Viitattu 26.6.2007. Vähemmistökommunisteihin lukeutunut Rosnell on Suomen neljänneksi pitkäaikaisin naiskansanedustaja, joka oli edustajana 34 valtiopäivillä. == Elämä ja ura == Irma Rosnellin vanhemmat olivat muurari Arvo Rosnell ja ompelija Tyyne Rosnell, jotka olivat myös SKP:n aktiiveja. Hän kirjoitti ylioppilaaksi Porin suomalaisesta yhteislyseosta 1947 ja valmistui valtiotieteiden kandidaatiksi Helsingin yliopistosta 1951. Vuodesta 1952 lähtien Rosnell työskenteli Työväen sivistysliiton opintosihteerinä, kunnes hänet valittiin kansanedustajaksi vuonna 1954 Turun läänin pohjoisesta vaalipiiristä. Presidentin valitsijamiehenä Rosnell oli vuosina 1956, 1962, 1968, 1978 ja 1982. Hän oli myös Porin kaupunginvaltuuston jäsen. SKP:n hajaannuksen jälkeen Rosnell kuului vähemmistökommunisteihin, minkä vuoksi häntä yritettiin jo 1970-luvulla saada pois SKDL:n ehdokaslistoilta. Vuosien 1972 ja 1975 eduskuntavaaleissa Rosnell sai kuitenkin yli 10 000 ääntä. Vuonna 1972 hän hävisi sosialidemokraattien Margit Eskmanille 350:llä äänellä, mutta oli kolme vuotta myöhemmin vaalipiirinsä ääniharava. Huhtikuussa 1986 Rosnell oli mukana perustamassa Demokraattista Vaihtoehtoa. Kun vähemmistökommunistit erotettiin kesäkuussa SKDL:n eduskuntaryhmästä, siirtyivät he omaan eduskuntaryhmäänsa, jonka johtokolmikon Rosnell muodosti yhdessä Ensio Laineen ja Mikko Kuopan kanssa. Rosnellin oli tarkoitus jättää eduskunta keväällä 1987, mutta puolueen hajottua hän päätti lähteä Devan ehdokkaaksi vielä saman kevään eduskuntavaaleihin. Rosnell sai 2 391 ääntä eikä tullut valituksi. Myöhemmin hän oli mukana SKPy:n ja sen seuraajaksi 1994 perustetun SKP:n toiminnassa 2000-luvulle saakka. Rosnell oli muun muassa SKP:n Satakunnan seudun piirijärjestön taloudenhoitaja kevääseen 2007 asti. Vuonna 1996 antamassaan haastattelussa Rosnell piti feminismiä pinnallisena tapana käsitellä naisasiaa. Hänen mukaansa se kätkee alleen todelliset epäkohdat. Hän kertoi ihailevansa Urho Kekkosta, jota äänesti vuoden 1956 presidentinvaalien ratkaisevalla kierroksella. == Lähteet == Luokka:Kansanedustajat Luokka:SKDL:ssä vaikuttaneet henkilöt Luokka:Demokraattisessa Vaihtoehdossa vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:SKP:ssä (1994) vaikuttaneet henkilöt Luokka:Porin kaupunginvaltuutetut Luokka:Turun läänin pohjoinen vaalipiiri Luokka:Vuonna 1927 syntyneet Luokka:Vuonna 2022 kuolleet
Amon Amarth

Amon Amarth on vuonna 1992 Tumbassa perustettu ruotsalainen melodista death metallia soittava yhtye, jonka sanoitukset ovat saaneet vaikutteita skandinaavisesta mytologiasta. Yhtyeen nimi tulee fantasiakirjailija J. R. R. Tolkienin luomasta sindarin kielestä ja tarkoittaa Tuomiovuorta. Yhtye on julkaissut 11 studioalbumia, yhden kokoelma-albumin, EP:n sekä videoalbumin. Yhtyeen kappaleista on tehty myös kymmenen musiikkivideota. Yhtyeen ensimmäinen studioalbumi Once Sent from the Golden Hall julkaistiin vuonna 1998, jonka jälkeen se levytti viisi studioalbumia ennen vuonna 2008 läpimurron tehnyttä albumia Twilight of the Thunder God. == Jäsenet == * Jocke Wallgren – rummut * Johan Hegg – laulu * Johan Söderberg – kitara * Olavi Mikkonen – kitara * Ted Lundström – basso == Diskografia == === Studioalbumit === * * * * * * * * * * * * === Kokoelma-albumit === * === EP:t === * * === Demot === * * === Videografia === *Death in Fire (2003) *Pursuit of Vikings (2004) *Runes to My Memory (2006) *Wrath of The Norsemen DVD (2006) *Cry of The Black Birds (2007) *Twilight of the Thunder God (2008) *Guardians of Asgaard (2009) *Destroyer of the Universe (2011) *Father of the Wolf (2014) *Deceiver of the Gods (2014) *First Kill (2016) *At Dawn's First Light (2016) *Raise Your Horns (2016) *The Way of Vikings (2017) *Raven's Flight (2019) *Crack the Sky (2019) *Mjolner, Hammer of Thor (2019) *Shield Wall (2019) *Fafner's Gold (2020) *Put Your Back Into The Oar (2022) *Get in the Ring (2022) *Find A Way Or Make One (2022) *Oden Owns You All (2022) *Saxons and Vikings (2023) ==Aiheesta muualla== *Viralliset sivut *Amon Amarthin sanoitukset Luokka:Ruotsalaiset melodiset death metal -yhtyeet Luokka:Seulonnan keskeiset artikkelit
Pohjola (Turku)

Pohjola () on kaupunginosa Turun keskustassa. Se sijaitsee keskustan pohjoisosassa Ratapihankadun ja Kähärin välissä ja kuuluu Länsikeskuksen suuralueeseen. Turun päärautatieasema sijaitsee alueella. Pohjolan väkiluku on 1 601 (2007). Asukkaista 12,62 % on alle 15-vuotiaita, ja 13,77 % on yli 65. Äidinkielenään suomea puhuu 94,26 % asukkaista, ruotsia 3,76 % ja muita kieliä 1,98 %. == Historia == Pohjola oli pitkään suurelta osin asuttamatonta, ja osa siitä oli viljelyskäytössä. Alueelle rakennettiin 1800-luvun lopulla Turun rautatieasema ja pääratapiha. Kaupunginosa oli vuoden 1944 alueliitokseen saakka Turun pohjoisraja, ja sitä kutsuttiinkin pohjoiseksi takamaaksi. Yrjänänkadun seudulle alkoi tulla asutusta 1800-luvun lopulla. Pohjoista takamaata, jota nyt alettiin kutsua Pohjolaksi, ryhdyttiin jakamaan omakotitonteiksi vuodesta 1910 alkaen. Rakentaminen pääsi varsinaisesti käyntiin 1930-luvulla. Ensimmäiset kerrostalot Pohjolaan rakennettiin 1930- ja 1940-lukujen vaihteessa, mutta varsinaisesti rakentaminen pääsi liikkeelle vasta Juhannuskukkulan asuinkerrostalojen myötä 1950-luvun lopulla. Ratapiha- alueen läpi valmistui vuonna 1963 kävelysilta, joka toteutettiin kaupungin ja Valtionrautateiden yhteistyönä. Alue oli aiemmin myös merkittävässä pienteollisuuskäytössä, ja vanhimmat teollisuusrakennukset rakennettiinkin jo 1900-luvun alussa. Nämä purettiin 2000-vuosikymmenen loppupuolella, minkä jälkeen alueelle rakennettiin Veturipuiston kerrostaloalue. == Rakennettu ympäristö == Pohjolaa halkovat itä-länsisuunnassa Turun ratapiha ja Köydenpunojankatu. Idässä se rajoittuu Satakunnantiehen ja lännessä Koulukatuun. Köydenpunojankadun itäosaa reunustaa puurivi. Alueen pohjoisosassa sijaitsee Pohjolan pientalovaltainen puutaloalue, joka rajoittuu Kähäriin. Pientaloalueen koillispuolella sijaitsee Juhannuskukkulan asuinkerrosalue, vesitorni ja ammattioppilaitos. Köydenpunojankatu muuttuu alueen itäosassa Yrjänänkaduksi. Siellä on omakotitaloja, matalia kerrostaloja ja grillikioski. Keskellä sijaitsee Turun pääratapiha ja konepaja-alue, joka toimii nykyään Logomo-kulttuurikeskuksena. Ratapihan ylittää Humalistonkadun päästä Köydenpunojankadulle ulottuva kuusi metriä korkea jalankulkusilta. Lähellä on myös rautatieläisille aikoinaan rakennettuja asuinkerrostaloja. Pohjolan länsiosassa taas sijaitsee VR:n vanha tavara-asema. Alue on ollut aiemmin merkittävässä pienteollisuuskäytössä, ja se tunnettiin Kaunen lasiliikkeen mukaan Kaunen kulmana. Teollisuuslaitosten ja osan ratapihasta tilalla on nykyään kerrostaloalue ja ABC-liikennemyymälä. == Katso myös == * Turun kaupunginosat * Turun kaupunginosat väkiluvun mukaan == Lähteet == Luokka:Turun kaupunginosat
Sleeping with Ghosts

__NOTOC__ Sleeping With Ghosts Placebon neljäs studioalbumi, joka julkaistiin 24. maaliskuuta 2003. Se nousi Britannian albumilistan kärkikymmenikköön ja myi maailmanlaajuisesti yli 1,4 miljoonaa kappaletta. == Kappaleet == # # # # # # # # # # # # # ===Japanin julkaisun bonuskappaleet === # * Evalia # Drink You Pretty === Erikoisversion bonuslevyn kappaleet (Covereita) === # Running Up That Hill (Kate Bush) # Where Is My Mind? (Pixies) # Bigmouth Strikes Again (The Smiths) # Johnny and Mary (Robert Palmer) # 20th Century Boy (T.Rex) # The Ballad Of Melody Nelson (Serge Gainsbourg) # Holocaust (Alex Chilton) # I Feel You (Depeche Mode) # Daddy Cool (Boney M) # Jackie (Sinéad O’Connor) == Arvostelut == * Metacritic: 64/100Metacritic: Reviews for Sleeping with Ghosts by Placebo * AllMusic: AllMusic review ==Listasijoitukset== * #1 - Ranska (710 600 kopiota myyty (3x platinaa)) * #2 - Saksa * #3 - Sveitsi * #6 - Itävalta * #6 - Italia * #7 - Portugali * #11 - Britannia * #11 - Australia * #14 - Ruotsi * #14 - Suomi * #28 - Tanska == Lähteet == Luokka:Vuoden 2003 albumit Luokka:Placebon albumit
Ilmalämmitys

Ilmalämmitys on lämmönjakotapa, jossa huoneisiin puhalletaan lämmintä ilmaa. Ilma lämmitetään ilmanvaihtokoneessa tai erillisessä ilmalämmityskoneessa joko sähköllä, öljypolttimella, öljypolttimella vesikiertoisesti tai lämpöpumpulla (joka voi olla vesikiertoinen sekin). Kauppakiinteistöissä, joissa on paljon kylmä- ja pakastetiloja, hyödynnetään kylmäkoneiden lauhdelämpöä tulo- tai kiertoilman lämmittämiseen. Ilmalämmitystä käytetään nykyään lähinnä suurissa avoimissa halleissa (teollisuusrakennukset, isot kauppahallit). 1980-luvulla ilmalämmitysjärjestelmiä rakennettiin paljon omakoti- ja rivitaloasuntoihin. Ilmalämmityksessä lämmin ilma tuodaan huoneisiin ilmanjakokanavien ja huoneisiin sijoitettujen venttiilien avulla. Venttiilit voidaan sijoittaa joko lattialle ikkunoiden eteen tai ikkunan vastaiselle seinälle. Lattialle sijoitetut venttiilit vähentävät ikkunoiden vedon tunnetta; ongelmaksi voi syntyä hiekan ja pienien esineiden ajautuminen lattiaventtiiliin. Toimiva tuloilmaventtiilien sijoitus on myös ikkunan vastaiselle seinälle siten että ilmasuihku suuntautuu ikkunaa päin. Sopivan suuruisella nopeudella tuleva ilmavirta sekoittaa huoneilmaa niin ettei ikkunan edessä vedon tunnetta synny. Poistoilmaventtiili voidaan sijoittaa tuloilmaventtiilin viereen asuinhuoneessa n.30 cm:n etäisyydelle. Tuloilman nopeus venttiilistä estää ilmaa imeytymästä heti vieressä olevaan poistoventtiiliin. Ilmalämmityksen yhteyteen voidaan liittää myös ilman jäähdytys ja kostutus (jolloin on kyse ilmastoinnista). Kodin ilmalämmitys tapahtuu nykyään yhä useammin myös ilmalämpöpumpulla, jota ei ole kytketty ilmastointi­kanaviin lainkaan hyötysuhteen parantamiseksi. Sen sisäyksikkö tuottaa lämpöä pistemäisesti suoraan huoneen sisäilmaan. Tämän vuoksi sisäyksikön huolellinen sijoitus lämmitettävän tilan keskeisimpään kohtaan on kriittistä toimivan lämmityksen toteuttamiseksi. Kesäaikaan ilmalämpöpumppu toimii käänteisesti viilentimenä ja tavallisena ilmastointilaitteena. Ilmalämmitykseksi voitaneen laskea myös kiertoilmakojeilla tapahtuva tilojen lämmitys. Kiertoilmakojeissa on vesikiertoinen tai sähkölämmityspatteri, minkä läpi puhalletaan tilan ilmaa joka patterin vaikutuksesta lämpenee (tai jäähtyy, mikäli kyseessä jäähdytyskonvektori). Kiertoilmakojeita käytetään usein tuulikaapeissa, joissa on hetkellinen suurehko lämmöntarve kun ovi avataan. ==Katso myös== * Ilmalämpöpumppu * Patterilämmitys * Lattialämmitys * Sähkölämmitys == Aiheesta muualla == Luokka:Rakennuksen lämmitysjärjestelmät
Meds

__NOTOC__ Meds on Placebon viides studioalbumi, joka julkaistiin 13. maaliskuuta 2006. == Kappaleet == === Alkuperäinen julkaisu === # # # # # # # # # # # # # === Yhdysvaltojen julkaisu === # # # # # # # # # # # # # # # === Erikoisversion DVD:n sisältö === * The Death of Nancy Boy – 8:51 (dokumentti) * Twenty Years (live at Wembley 05.11.04) – 6:05 (video) * If Only Tonight We Could Sleep – 4:06 (featuring The Cure, video) # # # # # == Arvostelut == * Metacritic: 65/100Metacritic: Reviews for Meds by Placebo * AllMusic: AllMusic review * Pitchfork: 5.1/10Pitchfork Media: Album review == Listasijoitukset == * #1 - Ranska, Belgia, Itävalta, Sveitsi, Kreikka, Meksiko, Chile * #2 - Saksa * #3 - Suomi, Portugali * #4 - Australia, Italia, Argentiina * #7 - Britannia * #10 - Alankomaat, Tšekki * #12 - Norja * #20 - Tanska * #33 - Ruotsi * #95 - Kanada * #180 - Yhdysvallat (5974 kopiota ensimmäisellä viikollaan) == Lähteet == Luokka:Vuoden 2006 albumit Luokka:Placebon albumit
Brömsebron rauha

Brömsebron rauha oli 13. elokuuta 1645 solmittu Ruotsin ja Tanska-Norjan välinen rauhansopimus, joka lopetti vuonna 1643 alkaneen Torstensonin sodan. Rauhanneuvottelut aloitettiin Ranskan aloitteesta, kun se lähetti tammikuussa 1644 diplomaatti Gaspard Coignet de la Thuillerien hoitamaan asiaa. 25. joulukuuta hän sai Ruotsin ja Tanska-Norjan allekirjoittamaan sopimuksen rauhanneuvottelujen aloittamisesta Brömsebrossa helmikuussa 1645. Varsinaisissa rauhanneuvotteluissa Ruotsia edusti Axel Oxenstierna ja Tanskaa Corfitz Ulfeldt. Ensimmäinen neuvottelu pidettiin 8. helmikuuta 1645 rajakivellä pienellä saarella Brömsebrossa. Tämän jälkeen rauhanneuvottelut etenivät de la Thuillerien matkustaessa ruotsalaisten ja ranskalaisten tukikohtien välillä. 13. syyskuuta osapuolet tapasivat uudelleen rajakivellä vaihtaakseen kuninkaiden hyväksymät ja allekirjoittamat rauhansopimukset. Ruotsin sotamenestys tuki tiukkoja rauhanehtoja, joihin sisältyi, että Tanska- Norja luovutti Jämtlandin, Härjedalenin, Gotlannin ja Saarenmaan Ruotsille. Ruotsi sai myös Hallandin 30 vuodeksi sekä tullivapauden Juutinraumassa. Brömsebron rauhasta tuli käännekohta Ruotsin ja Tanska-Norjan suhteissa. Ruotsi nousi Itämeren alueen merkittävimmäksi valtioksi. == Lähteet == Luokka:1645 Luokka:Rauhansopimukset Luokka:Ruotsin rauhansopimukset
Wim Kieft

Willem (Wim) Cornelis Nicolaas Kieft (s. 12. marraskuuta 1962 Amsterdam, Alankomaat) on entinen alankomaalainen jalkapalloilija. Pelaajaurallaan Kieft edusti Amsterdamin Ajaxia, PSV Eindhovenia, Girondins de Bordeaux'ta, Torino Calciota ja Pisa Calciota. Hän kuuluu samaan ikäluokkaan kuin alankomaalaiset jalkapallolegendat Marco van Basten, Frank Rijkaard ja Gerald Vanenburg, jotka parhaina vuosinaan 1980-luvulla takasivat maalleen menestystä. Kieft oli mukana EM-kisoissa 1988, joissa Alankomaat voitti mestaruuden. Samana vuonna hän voitti myös seurajoukkueessaan PSV:ssä Euroopan cupin. Suomessa Kieft muistetaan voittomaalista Suomea vastaan pelatun MM-karsintaottelun päätösminuuteilla Olympiastadionilla toukokuussa 1989. Myöhemmin Kieft on toiminut jalkapallo-otteluiden kommentaattorina Canal+ ja RTL- televisiokanavilla. == Lähteet == == Aiheesta muualla == Luokka:Alankomaalaiset jalkapalloilijat Luokka:Vuonna 1962 syntyneet Luokka:Elävät henkilöt Luokka:Jalkapallon Euroopan mestarit
AVE

AVE eli Alta Velocidad Española (”espanjalainen suurnopeus”; ave tarkoittaa espanjaksi myös ”lintua”) on espanjalainen yli 300 tuntikilometrin nopeuksiin pystyvä suurnopeusjuna ja -rataverkko. AVE-radat on rakennettu maassa aiemmin käytetystä raideleveydestä (1 674 mm) poiketen normaaliraideleveydellä (1 435 mm). Tämä on tehnyt mahdolliseksi AVE-verkon liittämisen Ranskan ja edelleen muun Keski-Euroopan rataverkkoon. AVE-junia liikennöi Espanjan valtiollinen rautatieliikenneyhtiö Renfe Operadora. == AVE-rataverkko == AVE-rataverkon pituus on yli 3 000 kilometriä, ja se on pituudeltaan Euroopan maiden pisin suurnopeusrataverkko. Liikenne ensimmäisellä AVE-reitillä Madridin ja Sevillan välillä alkoi Sevillan maailmannäyttelyn avajaispäivänä 20. huhtikuuta 1992. Kaupallinen liikenne alkoi seuraavana päivänä. Linja on 471 kilometrin pituinen ja matka-aika on nopeimmillaan 2 tuntia 30 minuuttia. Seuraavina vuosina uusia rataosuuksia avattiin seuraavasti: Rataosuus km lyhin matka-aika Madridista Käyttöönotto Madrid–Córdoba–Sevilla 471 2.30 21. huhtikuuta 1992 * Córdoba–Antequera 2.17 joulukuu 2006 * Antequera–Málaga 2.20 joulukuu 2007 Madrid–Zaragoza–Lleida 1.59 11. lokakuuta 2003 * Zaragoza–Huesca 21 2.13 23. joulukuuta 2003 * Lleida–Tarragona 2.13 19. joulukuuta 2006 * Tarragona–Barcelona 2.30 20. helmikuuta 2008 * Barcelona–Figueres 3.35 9. tammikuuta 2013 * Figueres–Perpignan (Ranska) 4.06 15. joulukuuta 2013 Madrid–Toledo 0.33 marraskuu 2005 Madrid–Valladolid 0.54 joulukuu 2007 Madrid–Albacete/Valencia 1.27/1.38 joulukuu 2010 * Albacete–Alicante 2.12 kesäkuu 2013 Madrid-Elche-Orihuela 2.16 helmikuu 2021 == AVE-junat == Renfen käytössä on kolmentyyppisiä AVE-junia. Ensimmäiset, ranskalaisen Alstomin TGV Atlantique -junaan perustuvat AVE S-100 -junat otettiin käyttöön vuonna 1992. S-100 ovat edelleen käytössä alkuperäisellä Sevillan-reitillä. Junien huippunopeus on 300 km/h. Lisäksi Renfellä on käytössään AVE S-102- ja S-112-junia yhteensä 46 kappaletta. Nämä junat toimitti Bombardierin ja Talgon yhteenliittymä vuosina 2005–2010. Junia käytetään useimmilla AVE-reiteillä. S-102/112-junien huippunopeus 330 km/h. Uusimmat AVE-junat ovat tyyppiä S-103, joka perustuu saksalaisen Siemensin Velaro-tuoteperheeseen, ja joiden huippunopeus on 350 km/h. AVE S-103 -junia käytetään reiteillä Madridista Barcelonaan, Malagaan ja Sevillaan. Renfe clase 100.JPG | AVE S-100 -juna Hugh llewelyn S-102 (5553835841).jpg | AVE S-102 -juna Tren AVE, en la estación de Valencia, España, Serie 112 de Renfe.JPG | AVE S-112 -juna RENFE Class 103 Vinaixa edit.jpg | AVE S-103 -juna == Lähteet == == Aiheesta muualla == * AVE Renfe Luokka:Suurnopeusjunat Luokka:Espanjan rautatieliikenne Luokka:Suurnopeusradat
Radiomaailma

Radiomaailma on Suomen DX-Liiton kuusi kertaa vuodessa ilmestyvä lehti, jonka aikaisempi nimi oli DX-Kuuntelija. Lehdessä on kuunteluvihjeitä, kuuntelutuloksia sekä radioasemista ja radiolaitteista kertovia artikkeleita. Lehden edellinen virkaa tekevä päätoimittaja oli Heikki Aarrevaara.https://sdxl.fi/paakirjoitus-radiomaailma-6-19/ ==Päätoimittajat== *Mika Palo: 1993–1994 *Sami Mollgren: 1994–1996 *Tapio Kalmi: 1996–2000 *Hannu Perttula: 2000–2001 *Heikki Aarrevaara 2001–2004 *Hannu Perttula: 2004–2005 *Heikki Aarrevaara (vt) 2005–2019 * Jari Lehtinen ==Lähteet== == Aiheesta muualla == * Radiomaailma Luokka:Suomalaiset harrastelehdet Luokka:Suomen DX- Liitto luokka:Radiotoiminta
Reinier Beeuwkes

Reinier Bertus Beeuwkes (17. helmikuuta 1884, Haag, Alankomaat – 1. huhtikuuta 1963) oli alankomaalainen jalkapallomaalivahti. Beeuwkes edusti vuosisadan vaihteessa FC Dordrechtia, josta hänet valittiin Alankomaiden maajoukkueen kaikkien aikojen ensimmäiseksi maalivahdiksi. Hän vartioi Alankomaiden maalia maan ensimmäisessä maaottelussa, joka pelattiin 30. huhtikuuta 1905 Antwerpenissä. Ottelu päättyi Alankomaiden 4-1 voittoon. Beeuwkesin uran kohokohta oli kolmas sija 1908 olympialaisissa. Kyseiset kisat olivat ensimmäiset olympialaiset, joissa jalkapallo oli mukana. Vuonna 1910 hän lopetti pelaajauransa ja muutti Alankomaiden Itä-Intiaan (nykyisen Indonesian alueelle), joka oli silloin Alankomaiden siirtomaa. Luokka:Alankomaalaiset jalkapallomaalivahdit Luokka:Alankomaalaiset olympiamitalistit Luokka:Vuonna 1884 syntyneet Luokka:Vuonna 1963 kuolleet
Juomumoreeni

Juomumoreenit () ovat ylhäältä katsoen epämääräisen muotoisia kumpuja, lyhyitä ja joskus mutkaisia. Niiden arvellaan syntyneen jäätikön repiessä vanhempia moreenimuodostumia hajalle. Syntyi moreenikenttä, jossa on satoja samansuuntaisia moreeniharjanteita ja joissa yksittäiset harjanteet ovat epäsäännöllisiä.Valtakunnallisesti arvokkaat moreenimuodostumat, s. 83 Juomumoreenit ovat poikittain jäätikön virtaussuuntaa vastaan, mikä viittaa niiden syntyneen jäätiköitymisen viimeisessä vaiheessa. Niiden oletetaan syntyneen kun alustaansa jäätynyt pohja liukui jäätikön sulamisvaiheessa ja pohjalle kehittyi vetojännitys.Valtakunnallisesti arvokkaat moreenimuodostumat, s. 39–41 On myös esitetty että kummut olisivat voineet syntyä Veiksel-jääkauden aikana vanhemmista moreenimuodostumista. Juomumoreenit ovat lyhyitä, pitkänomaisia, 100–150 m leveitä ja 100–1 000 m pitkiä, 5–15 m korkeita kumpareita. Pitkien selänteiden seassa näkyy 10–15 m:n korkuisia kumpuja. Moreeniaines on jäätikön pohjamoreenin tapaista, mutta lajittunutta ainestakin on. Juomumoreenimuodostuman pinta on kivinen. Mannerjäätikköä vastaan poikittaiset juomumoreenit kuuluvat kumpumoreeneihin. Tunnetuin juomumoreenien alatyyppi puolestaan on Rogen- moreeni.Valtakunnallisesti arvokkaat moreenimuodostumat, s. 26–27 Mannerjäätikön reuna-alueilla ja nykyisillä vuoristojäätiköillä ne ovat täysin tuntemattomia. Suomen lisäksi juomumoreenia löytyy Ruotsista ja Kanadasta Nova Scotiasta sekä suurilla kentillä Hudsoninlahden länsipuolelta.Valtakunnallisesti arvokkaat moreenimuodostumat, s. 78 == Lähteet == === Viitteet === Luokka:Moreenimuodostumat
Michel Kuipers

Michel Kuipers (s. 26. heinäkuuta 1974) on alankomaalainen entinen jalkapallomaalivahti, joka edusti urallaan pisimpään englantilaista Brightonia. Kuipers aloitti uransa kotimaassaan DWS Amsterdamissa, mutta sen jälkeen hän on edustanut lähinnä Englannin liigan seuroja. Vuosina 1999-2000 hän pelasi Bristol Roversissa, josta siirtyi Brightoniin kesällä 2000. Vuonna 2005 ja 2006 hän kävi lyhyellä lainasopimuksella Boston United FC:ssä. Kuipers on edustanut myös Chesteriä ja Hullia. Hän siirtyi vapaalla siirrolla vuoden 2010 kesällä Crawleyn joukkueeseen, jossa hän lopetti uransa kolmen vuoden jälkeen. == Lähteet == Luokka:Alankomaalaiset jalkapallomaalivahdit Luokka:Vuonna 1974 syntyneet Luokka:Elävät henkilöt
Tim Vincken

Tim Joost Christiaan Vincken (s. 12. syyskuuta 1986 Berkel en Rodenrijs) on alankomaalainen jalkapalloilija, joka edustaa Espanjan Segunda División B:ssä pelaavaa Atlético Balearesia. Vincken aloitti ammattilaisuransa Feyenoordissa. Hän teki ensiesiintymisensä Eredivisiessä 8. toukokuuta 2005, kun Feyenoord hävisi vierasottelun NEC Nijmegeniä vastaan maalein 0–2. == Lähteet == Luokka:Alankomaalaiset jalkapalloilijat Luokka:Vuonna 1986 syntyneet Luokka:Elävät henkilöt
Berry van Aerle

Hubertus (Berry) Aegidius Hermanus van Aerle (s. 8. joulukuuta 1962, Helmond, Pohjois-Brabant, Alankomaat) on alankomaalainen jalkapalloilija, joka voitti Euroopan-mestaruuden vuonna 1988. Van Aerlen pelipaikka oli puolustuksen tai keskikentän oikealla laidalla. Suurimman osan urastaan van Aerle vietti PSV Eindhovenissa, jossa hän pelasi vuosina 1982-1994 yhteensä 278 liigaottelua. Lisäksi hän edusti Royal Antwerpia ja Helmond Sportia. Hän voitti Eredivisien (Alankomaiden mestaruus) jopa viisi kertaa, vuosina 1986, 1988, 1989, 1991 ja 1992. Vuonna 1988 hän voitti myös Euroopan Cupin. Alankomaiden maajoukkueessa van Aerle pelasi vuosina 1987-1992 35 ottelua. Hän oli mukana voittamassa EM- kisoja 1988 ja edusti maataan myös MM-kisoissa 1990 ja EM-kisoissa 1992. Lopetettuaan uransa van Aerle on työskennellyt PSV:n kykyjenetsijänä. == Lähteet == Luokka:Alankomaalaiset jalkapalloilijat Luokka:Vuonna 1962 syntyneet Luokka:Elävät henkilöt Luokka:Jalkapallon Euroopan mestarit
Vuorineuvos

Vuorineuvos () on nykyään Suomessa tasavallan presidentin myöntämä arvonimi, joka kuuluu ensimmäiseen arvonimiryhmään yhdessä valtioneuvoksen arvonimen kanssa. Arvonimestä maksettavan veron määrä on joko . Vuosina 1918–2014 vuorineuvoksen arvonimi on myönnetty 299 henkilölle, joista kaksi on ollut naisia. == Arvonimen historiaa == Nimitys sai alkunsa kaivosteollisuudesta Ruotsin vallan ajalta, jolloin vuorineuvos oli valtion vuorikollegioissa arvostettu virkanimike. Vuorineuvoksen arvo on myönnetty Suomessa yli kolmellesadalle ihmiselle. Arvonimi myönnettiin Ruotsin vallan alaisuudessa 1700-luvun lopulla viidelle suomalaiselle Ruotsin ajan neuvokset 1762-1808 Talouselämän vaikuttajat. Biografiakeskus. ja Suomen suuriruhtinaskunnassa 19 henkilölle.Autonomian ajan neuvokset 1809-1917 Talouselämän vaikuttajat. Biografiakeskus. Itsenäisessä Suomessa ensimmäisenä vuorineuvoksen arvon sai Billnäsin ruukin vapaaherra Fridolf Hisinger 17. heinäkuuta 1918. ==Katso myös== *Idänkaupan vuorineuvos == Lähteet == ==Aiheesta muualla== * Luokka:Suomalaiset arvonimet Luokka:Suomen kaivosteollisuus Luokka:Seulonnan keskeiset artikkelit
Marina di Pisa

Marina di Pisa on pieni kaupunki Pisan maakunnassa, Toscanan alueella Keski- Italiassa. Kaupunki sijaitsee noin 11 kilometriä Pisasta länteen. Kaupungin asujaimisto (noin 4 000 asukasta) koostuu talviaikaan suurimmaksi osaksi eläkeläisistä, kesäkuukausina se on suosittu matkailukohde ja tunnettu kylpylöistään. Arno-joen suulla sijaitseva kaupunki perustettiin 1800-luvun loppupuolella, virallisena perustamisvuotena pidetään vuotta 1872. Vuonna 1892 kaupunkiin rakennettiin rautatie. Kaupungissa sijaitsi Costruzioni Meccaniche Aeronautiche S.A:n lentokonetehdas, jossa valmistettiin toisen maailmansodan aikana muun muassa Fiat G.50 -hävittäjiä ja myöhemmin, sodan jälkeen, raitiovaunuja ja linja-autoja. == Lähteet == == Aiheesta muualla == Luokka:Toscanan kaupungit Luokka:Pisan maakunnan kunnat
Viktor Vekselberg

Viktor Feliksovitš Vekselberg (, s. 14. huhtikuuta 1957 Lvivin alue, Ukrainan SNT, Neuvostoliitto) on venäläinen oligarkki. Hän omistaa merkittävän osuuden venäläis-brittiläisestä öljy-yhtiöstä TNK-BP (). Vekselberg on pääjohtaja Renova () -sijoitusyhtiössä. Liike-elämän aikakauslehti Forbes listasi maaliskuussa 2010 hänet maailman 113. varakkaimmaksi henkilöksi. == Ura == Viktor Vekselberg valmistui 1970-luvulla rautatieinsinööriksi. Renova- yrityksensä avulla hän teki Venäjän ensimmäisen yritysvaltauksen vuonna 1994. Kohteena oli Vladimir Tractor Factory. Myöhemmin hän yhdisti keskikokoisia alumiinisulattamoita ja bauksiittikaivoksia SUAL-yhtiöksi (Siberian-Urals Aluminium Company). Vekselberg ja oligarkki Mihail Fridmanin omistama Alfa Group valtasivat vuonna 1997 öljy-yhtiön Tyumen Oil Company (TNK). Vuonna 2003 yritys sulautui osaksi brittiläis-venäläistä öljy-yhtiötä TNK-BP. Helmikuussa 2007 SUAL fuusioitiin oligarkki Oleg Deripaskan alumiiniyrityksen kanssa RUSAL -alumiinijätiksi. Viktor Vekselberg sai 22 %:n osuuden uudesta yrityksestä. Hän on myös Venäjän Piilaaksoksi kutsutun Skolkovo- tietoteknologiakeskushankkeen takana. ==Perhe== Vekselberg on naimisissa ja hänellä on kaksi lasta. Vaikka Vekselbergin isä on juutalainen, hänen äitinsä ei ole, eikä hän koe itseään juutalaiseksi. Hän ei käy säännöllisesti kirkossa, eikä synagogassakaan, mutta hän rahoitti miljoonia dollareita 50 miljoonan dollarin kokonaisbudjetista, jolla Moskovaan rakennettiin Jewish Museum and Tolerance Center. Vekselberg omistaa maailman suurimman kokoelman Fabergén pääsiäismunia. == Lähteet == == Aiheesta muualla == * Renova yhtiön nettisivut * TNK-BP yhtiön nettisivut Luokka:Venäläiset liikemiehet Luokka:Venäläiset oligarkit Luokka:Venäläiset miljardöörit Luokka:Venäjän teollisuudenharjoittajien ja yrittäjien liitto Luokka:Vuonna 1957 syntyneet Luokka:Elävät henkilöt
Maiduguri

Maiduguri on Nigerian liittovaltion Borno-osavaltion pääkaupunki. Se sijaitsee Ngadda-joen pohjoisrannalla Nigerian koillisosassa. Kaupunki, jota kutsutaan myös nimellä Yerwa-Maiduguri, koostuu kahdesta osasta, Yerwasta ja Maidugurista. Siellä on kaksi toria, museo ja lentokenttä sekä yksi Nigerian parhaiten varustetuista yliopistoista ja sairaaloista Maidugurin yliopistossa. Kaupungista johtaa rautatie Port Harcourtin satamaan. Kaupungissa on kuuluisa jalkapallojoukkue El-Kanemi Warriors. Vuonna 1991 Maiduguri oli Nigerian seitsemänneksi suurin kaupunki. Siellä oli vajaat 620 000 asukasta. Vuonna 2006 kaupungin väkiluvuksi arvioitiin 1,2 miljoonaa, väestönkasvu on jatkunut sen jälkeen ja Boko Haramia paenneiden sisäisten pakolaisten myötä kaupungissa arveltiin vuoden 2015 alussa asuvan noin kolme miljoonaa henkeä. == Lähteet == == Aiheesta muualla == *Maidugurin yliopisto Luokka:Nigerian kaupungit
Elektroforeesi

Elektroforeesi tarkoittaa sähköisesti varautuneiden aineiden liikkumista sähkökentässä kohti vastakkaista sähkövarausta. Elektroforeesi on kromatografiaa muistuttava menetelmä, jossa tutkittava näyte lisätään huokoiseen aineeseen, esimerkiksi agaroosigeeliin, johon kytketään sähkökenttä. Näytteen eri osaset liikkuvat sähkökentässä kohti vastakkaisesti varautunutta elektrodia eri nopeuksilla riippuen niiden sähkövarauksen voimakkuudesta sekä koosta ja muodosta. ==Menetelmiä== Erilaisia elektroforeesimenetelmiä ovat mm. * Geelielektroforeesi **DNA- geelielektroforeesi **Proteiinigeelielektroforeesi **Kaksiulotteinen geelielektroforeesi **SDS-PAGE () * Kapillaarielektroforeesi *Dielektroforeesi ===DNA-geelielektroforeesi=== Negatiivisesti varautuneet DNA ja RNA-molekyylit vaeltavat geelillä kohti positiivista sähkövarausta. Nukleiinihappomolekyylin nopeus ja siten sen tietyssä ajassa etenemä matka on kääntäen verrannollinen sen kokoon. Siten menetelmää voidaan käyttää molekyylin pituuden määrittämiseen. Luokka:Analyyttinen kemia Luokka:Molekyylibiologiset tutkimusmenetelmät
Titaanijäärä

Titaanijäärä (Titanus giganteus) on yksi maailman suurimmista kovakuoriaisista. Se elää Etelä-Amerikassa, Amazonin alueella. Ranskan Guayanasta on vuonna 1989 löydetty 16,7 cm:n pituinen yksilö. Joissakin lähteissä mainitaan lajin kooksi jopa 22 cm, ja sen tuntosarvien pituudeksi lähes 15 cm. Titaanijäärällä on vahvat leuat. Lajin toukkaa ei ole vieläkään löydetty. == Lähteet == == Aiheesta muualla == *UniProt: Taxonomy - Titanus giganteus *Encyclopedia of Life (EOL): Titanus giganteus Luokka:Sarvijäärät
Rungan kieli

Runga on mabakieli, jolla on noin 43 000 puhujaa Afrikassa. Heistä suurin osa asuu Tšadissa ja Keski-Afrikan tasavallassa. Monet rungan puhujat puhuvat myös arabiaa. Rungan lähin sukulaiskieli on kibet. == Lähteet == Luokka:Mabakielet
Chinali

Chinali on Intiassa puhuttava uhanalainen indoeurooppalainen kieli. Kielellä arvioidaan olevan puhujia noin 500-1000. Kielellä ei ole virallista asemaa. == Lähteet == Luokka:Indoarjalaiset kielet Luokka:Intian kielet Luokka:Uhanalaiset kielet
Akiaki

Akiaki on atolli Tuamotun saariryhmässä Ranskan Polynesiassa. Se sijaitsee 130 kilometrin päässä Nukutavaken saaresta. Eurooppalaiset saapuivat saarelle 1700-luvulla.South Seas - Akiaki . Viitattu 8. heinäkuuta 2013. ==Lähteet== Luokka:Ranskan Polynesian saaret
Nukutavake

Nukutavake on atolli Tuamotulla, Ranskan Polynesiassa. Sen pinta-ala on 5,5 neliökilometriä ja asukasluku oli 177 vuoden 2017 väestönlaskennassa. Ensimmäisenä eurooppalaisena atollin löysi vuonna 1767 Samuel Wallis. == Lähteet == Luokka:Ranskan Polynesian saaret
Pietro Piller Cottrer

Pietro Piller Cottrer (s. 20. joulukuuta 1974 Pieve di Cadore, Italia) on italialainen uransa päättänyt maastohiihtäjä. Piller Cottrerin merkittävimmät henkilökohtaiset saavutukset ovat 15 kilometrin vapaan kilpailun maailmanmestaruus Oberstdorfista 2005 sekä olympiahopea Vancouverista 2010 ja takaa-ajokilpailun pronssi Torinon olympialaisista 2006 sekä MM-kisoista 2007. Viestistä Piller Cottrerilla on Italian joukkueessa olympiakulta 2006 Torinon olympialaisista, hopeaa Salt Lake Cityn olympialaisista ja pronssia Trondheimin MM-hiihdoista 1997. Maailmancupissa Piller Cottrerilla on viisi voittoa ja yhteensä 20 palkintopallisijoitusta. Maailmancupin kokonaispisteissä hän on sijoittunut kolmanneksi kaudella 2007–2008, neljänneksi kaudella 2000–2001 ja viidenneksi kaudella 2008–2009. Normaalimatkojen cupin hän voitti kaudella 2008–2009 ja oli toinen 2007–2008. Piller Cottrer lopetti kilpailu-uransa vuonna 2013. ==Lähteet== * ===Viitteet=== ==Aiheesta muualla== * Virallinen kotisivu Luokka:Italialaiset maastohiihtäjät Luokka:Italialaiset olympiavoittajat Luokka:Vuonna 1974 syntyneet Luokka:Elävät henkilöt
Saviliuske

Saviliuske on savi- tai liejukivestä muodostunut, alhaisen asteen metamorfoosin kokenut liuskekivi. Metamorfoosin edetessä saviliuske muuttuu fylliitiksi ja edelleen kiilleliuskeeksi. Saviliuskeen väri vaihtelee riippuen liuskeen sisältämistä orgaanisista aineksista ja siinä olevan raudan oksidoitumisasteesta. Saviliuske koostuu pääasiassa kvartsista ja muskoviitista tai illiitistä. Usein mukana on myös biotiittia, kloriittia, hematiittia ja pyriittiä. == Käyttö == Saviliuskeesta voidaan tehdä kattolaattoja, sillä sen ominaisuuksien ansiosta siitä saa helposti ohuita laattoja. Liuskelaattoja voidaan käyttää myös ulkolattioissa ja seinien päällysteenä. Hienoa saviliusketta voidaan käyttää hiomakivenä. 1700- ja 1800-luvulla saviliusketta käytettiin liitutauluina. Akvaarioissa se on käyttökelpoinen sisustuselementteinä, sillä saviliuske ei muuta veden kemiallisia olosuhteita. Biljardipöytälevyt ja mustat go-kivet on perinteisesti tehty saviliuskeesta. == Lähteet== == Aiheesta muualla == Luokka:Metamorfiset kivilajit Luokka:Rakennusmateriaalit
Syyrian aavikko

Syyrian aavikko () on laaja kalkkikivilaakio Lähi-idässä Välimeren reunavuoristojen ja Eufratin välissä. Se käsittää suuren osan Syyriaa ja ulottuu osaksi Irakiin, Jordaniaan ja Saudi-Arabiaan. Aavikolla on useita keitaita, esimerkiksi Palmyra. ==Lähteet== Luokka:Aasian aavikot Luokka:Syyrian maantiede
Syrdarja

Syrdarja (kirjoitettu myös Syr-Darja, ; ; ; , vanhalla ajalla Jaksartes) on 2 212 kilometriä pitkä joki Keski-Aasiassa Tadžikistanin, Uzbekistanin ja Kazakstanin valtioiden alueella. Se on pohjoisempi kahdesta suuresta Araljärveen laskevasta joesta; eteläisempi on Amudarja. Syrdarja alkaa sen kahden latvajoen, Narynin ja Karadarjan yhtymäkohdasta; nämä latvajoet saavat alkunsa Tienšan-vuorilta Kirgisian ja itäisen Uzbekistanin alueelta. Syrdarja virtaa luoteeseen ja länteen ja juostessaan jakaa vetensä Keski-Aasian tuottavimman puuvillankasvatusalueen kastelujärjestelmiin. Joen valuma-alue on noin 800 000 km², mutta vain noin 200 000 km² tästä todella tuottaa vettä jokeen. Joen virtaus on vähäinen, kastelujärjestelmät kuluttavat suurimman osan vedestä ja se käytännössä kuivuu ennen kuin saavuttaa Araljärven. Tämän seurauksena järvi on kutistunut murto-osaan entisestä koostaan. Syrdarjan varrella olevia kaupunkeja ovat Kokand, Hudžand, Qızılorda ja Turkistan. == Lähteet == == Aiheesta muualla == Luokka:Kazakstanin joet Luokka:Tadžikistanin joet Luokka:Uzbekistanin joet Luokka:Seulonnan keskeiset artikkelit
Hyperlobby

Hyperlobby on ohjelma, jolla pystyy pelaamaan erilaisia lentosimulaattoreita internetissä toisia pelaajia vastaan. Ohjelman on tuottanut Jiri Fojtasek. Keväällä 2006 se mahdollisti netissä lentelyn viidessätoista simulaattorissa. == Aiheesta muualla == * Hyperlobby HyperLobby Online System Luokka:Ohjelmistot
Wenrot

Wenro-intiaanit kuuluivat irokeesien kieliryhmään. He asuivat Niagaran itäpuolella New Yorkin osavaltiossa ja heitä oli arviolta 1200-2000 henkeä eurooppalaisten tulon aikoihin. Wenrot olivat liitossa vahvojen attiwendaronk- ja erie-intiaanien (cat nation) kanssa. Jostain syystä liitto hajosi vuonna 1639. Hajoamisen ajankohta oli mahdollisimman epäedullinen, sillä irokeesien liittokunnan heimot olivat hankkineet turkiskaupan avulla itselleen paljon tuliaseita.. Päästäkseen laajentamaan metsästysmaitaan heidän oli raivattava tieltään pois heikompia kansakuntia. Eräs sellainen oli wenrot, joita valkoisen miehen mukanaan tuomat kulkutaudit olivat heikentäneet. Irokeesit hyökkäsivät heidän kyliinsä ja ilman liittolaisiaan wenrot eivät kyenneet puolustamaan itseään. Suurin osa heistä menehtyi voimakkaan vihollisen iskuissa. 1640-luvun alussa käydyt taistelut taukosivat lopullisesti vuonna 1643. Henkiinjääneet wenrot vetäytyivät eri suuntiin. Joitakin satoja selvisi hengissä. He kulkeutuivat Ontarioon ja onnistuivat liittymään huroneihin, jotka noihin aikoihin muodostivat 20 000-henkisen intiaaniliittokunnan eri puolilla Ontarion provinssia. Pieni osa liittyi attiwendaronkeihin. ==Lähteet== *WENRO HISTORY Viitattu 3.4.2011. Luokka:Yhdysvaltain alkuperäiskansat
Pierre-Jean DeSmet

Isä Pierre-Jean DeSmet (30. tammikuuta 1801 Dendermonde, Belgia – 23. toukokuuta 1873 St. Louis, Missouri, USA) oli belgialaissyntyinen katolinen pappi, joka pakeni eurooppalaista vainoa Uuteen maailmaan, ja josta tuli yksi luotetuimmista valkoisista miehistä Yhdysvaltain länsiosien alkuperäisasukkaiden keskuudessa 1800-luvun puolivälissä. Hänet tunnettiin myös nimillä Pierre DeSmet ja Peter deSmet. DeSmet saapui Belgiasta Astoriaan Oregoniin vuonna 1844. Etelä-Dakotassa sijaitseva kaupunki De Smet on nimetty hänen mukaansa. Luokka:Belgialaiset papit Luokka:Jesuiitat Luokka:Yhdysvaltalaiset papit Luokka:Vuonna 1801 syntyneet Luokka:Vuonna 1873 kuolleet
Georg von Schönerer

Georg Heinrich Ritter von Schönerer (17. heinäkuuta 1842 – 14. elokuuta 1921) oli Itävallassa 1800-luvun lopussa ja 1900-luvun alussa vaikuttanut saksalaismielinen ääripoliitikko. Hän syntyi Wienissä nimenään Georg Heinrich Schönerer, ja kun hänen isänsä, rautateiden pioneeri Matthias Schönerer lyötiin ritariksi 1860, myös Georg otti nimeensä määreen 'von' ja rikkaan isänsä kuoltua 1881 ritaria tarkoittavan arvonimen Ritter. Von Schönerer vaikutti politiikassa ja valittiin Itävallan Reichsratiin vuonna 1873 liberaalipuolueesta. Hän keräsi kannattajia poliittisella filosofiallaan, johon kuului nationalismi, pansaksalaisuus, juutalaisvastaisuus, slaavilaisvastaisuus, kapitalismin-, liberalismin-, marxilaisuuden- ja papiston vastaisuus. Schönereristä tuli suosittu ja vaikutusvaltainen poliitikko. Hän perusti 1879 aluksi liberaalipuolueessa vaikuttaneen pansaksalaisen ryhmittymän (Deutschnationale Bewegung), josta tuli myöhemmin itsenäinen puolue. Vuonna 1888 Schönerer vangittiin juutalaisen omistaman lehden rosvoamisesta ja sen työntekijöiden pahoinpitelystä. Tämä vain lisäsi hänen suosiotaan. Aatelisarvonsa hän kuitenkin menetti. Schönerer valittiin uudelleen parlamenttiin 1897 ja hän järjesti pääministeri Kasimir Felix Badenin erottamisen. Badeni oli ehdottanut, että Böömissä virkamiehiltä vaadittaisiin tšekin kielen taitoa. Schönerer masinoi joukkomielenosoituksia ja häiriköi parlamentin työskentelyä, ja viimein keisari Frans Joosef I päätyi erottamaan Badenin. Schönererin puolue sai 21 paikkaa vuoden 1901 vaaleissa. Hänen uransa kääntyi kuitenkin laskuun kun puolue hajosi hänen kiivaaseen temperamenttiinsa. Schönerer kuoli Rosenaun linnassa Zwettlissä Ala- Itävallassa 1921. Otto von Bismarckin ihailijana hän järjesti hautapaikkansa lähelle Bismarckin mausoleumia tilalleen Friedrichsruhiin Schleswig- Holsteiniin. Schönererin näkemykset vaikuttivat suuresti nuoreen Adolf Hitleriin ja myöhempään natsipuolueeseen. == Aiheesta muualla == Luokka:Itävaltaunkarilaiset poliitikot Luokka:Vuonna 1842 syntyneet Luokka:Vuonna 1921 kuolleet